पॉलिमरिक पदार्थों के औषधि प्रतिपादन उपकरणों की तरह प्रयोग का एक नया आयाम है, तंत्र में जैवअवक्रमणता को शामिल करना. कई संश्लेषित और प्राकृतिक पदार्थों सहित अनेक अवक्रमण-योग्य पॉलिमर इसके लिये उपयोगी हो सकते हैं। चिकित्साशास्त्र में जानबूझ कर अवक्रमित किये जाने वाले पॉलिमरों के प्रयोग से औषधि प्रतिपादन तंत्रों में नई पद्धतियों को प्रमुखता मिली है। औषधि प्रतिपादन के पारम्परिक तरीकों, जैसे गोलियों या इंजेक्शन की सीमाएं अच्छी तरह से ज्ञात हैं। एक खुराक के लगाने से उसके प्लाज्मा स्तर बढ़ जाते हैं, लेकिन ये दवा के चयापचय के साथ ही तेजी से कम हो जाते हैं और जल्दी ही उपचार के लिये आवश्यक स्तरों से नीचे चले जाते हैं। अगली खुराक फिर प्लाज्मा-स्तरों को बढ़ाती है और एक चक्रनुमा ढांचा बन जाता है, जिससे अधिकांश औषधि प्लाज्मा स्तर संभवतः अपेक्षित दायरे के बाहर रहते हैं। इसके अलावा, औषधि सामान्यतः सारे शरीर में प्रवेश कर जाती है और उस जगह पर नहीं पहुंचती जहां उसकी जरूरत होती है। 

इन समस्याओं के अनेक संभावित हलों में से एक नियंत्रित औषधि प्रतिपादन तंत्र हैं, जिनसे औषधि एक स्थिर, पूर्वनिश्चित दर पर मुक्त होती है और संभवतः लक्ष्यित स्थान की ओर जाती है। एक प्रमुख तरीके में औषधि एक पॉलिमर झिल्ली में रखी होती है या पॉलिमर मैट्रिक्स में कैप्सूलीकृत की हुई होती है, जिससे आरोपण के बाद औषधि ऊतकों में फैल जाती है। कुछ मामलों में पॉलिमर का क्षय या विघटन से प्रतिपादन मे सहायता मिलती है। अवक्रमणयोग्य पॉलिमर जैसे पॉलि (लैक्टिक एसिड) और पॉलि (आर्थो एस्टर), औषधि प्रतिपादन तंत्रों में प्रयोग किये जाते हैं। 

कुछ घुलनशील पॉलिमरों को औषधियों के वाहकों के रूप में प्रयोग किया जा सकता है। कुछ पॉलिमरों से सह-समूहों के जरिये संलग्न किये गई औषधियों को बैकबोन से संलग्न करने वाले बांडों के फटने के द्वारा प्रतिपादित किया जा सकता है। इसमें लक्ष्यीकरण ऐसे बांडों का प्रयोग करके किया जाता है जो केवल खुछ विशेष स्थितियों में ही टूटते हैं, उदा.यकृत एजाइमों द्वारा, जो औषधि को विशिष्ट स्थान पर ही प्रतिपादित होने देते हैं। 

प्लास्टीकृत, जैवअवक्रमणीय पॉलिमरिक पदार्थ जो औषधि प्रतिपादन तंत्र के लिये उपयुक्त हो, को बनाने का यत्न किया गया। एक पॉलि (-लैक्टिक एसिड) आलिगोमर का 1,2-प्रोपाइलिन ग्लायकॉल और ग्लिसराल के साथ प्लास्टीकरण किया गया। दूसरे प्लास्टिसाइजर ने खराब अनुकूलता प्रदर्शित की जबकि 1,2-प्रोपाइलिन ग्लायकाल उच्च साद्रताओं तक पॉलिमर के साथ अनुकूल था। तैयार किये गए मिश्रण से तैयार करने के तापमान काफी कम देखे गए और प्रतिपादन की प्रारंभिक अवस्थाओं में सैलिसिलिक एसिड के प्रतिपादन में वृद्धि हुई. इससे ऐसा लगा कि ऐसे तंत्र बनाए जा सकते हैं जिन्हें सरलता और सुरक्षित रूप से तैयार किया जा सकता है और शरीर की गुहा में प्रतिपादन के बाद शल्यक्रिया से वापस निकालने की जरूरत के बिना इंजेक्ट किया जा सकता है। औषधि प्रतिपादन की भिन्न दरें ऐसे मामलों में रूचिकर हो सकती हैं जहां इलाज के प्रारंभ में औषधि की बढ़ी हुई मात्रा की जरूरत होती है। 

फफूंद या कवक
अणुभार
पॉलिमर आकारविज्ञान
औषधि प्रतिपादन